কথাটা আমি সুযোগ পেলেই বলি। বিশেষত বিভিন্ন অনুষ্ঠানে তরুণদের উপস্থিতিতে; রিভার অলিম্পিয়াডের নানা পর্বে, রিভার ক্যাম্পে এই বক্তব্যে তরুণরা উচ্ছ্বসিত হতো। বার্মিজ বন্ধুদেরও বলছিলাম আত্মবিশ্বাসের সঙ্গে- নদীতে গেলে মন ভালো হয়। খাবারে রুচিও বাড়ে। এসব 'ক্লিনিক্যালি প্রমাণিত'। মন খারাপ থাকলে, বন্ধুর সঙ্গে মনোমালিন্য হলে, বিষন্নতা ভর করলে, ক্ষুধামন্দা দেখা দিলে, নদীর পাড়ে চলে যান মন ভালো হবে।